ส่วนที่ 1

  -----------------------------------------------------------------------
  การประกอบธุรกิจ

  1. นโยบายและภาพรวมการประกอบธุรกิจ
  -----------------------------------------------------------------------

1.1 ปรัชญาในการดำเนินธุรกิจ วิสัยทัศน์ พันธกิจ ค่านิยม และกลยุทธ์

บริษัทจดทะเบียนจัดตั้งเมื่อวันที่ 6 ธันวาคม 2528
ประกอบธุรกิจผลิตและจำหน่ายน้ำยางข้นและผลพลอยได้จากน้ำยาง เมื่อวันที่ 29 กรกฎาคม 2534
ได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
ชื่อย่อในการซื้อขายหลักทรัพย์ คือ TRUBB ชื่อเรียกของกลุ่มธุรกิจ คือ กลุ่มไทยเท็คซ์ (THAITEX)
กลุ่มไทยเท็คซ์มีการขยายการลงทุนอย่างต่อเนื่องในธุรกิจที่เกี่ยวกับยางพารา

  ปรัชญาในการดำเนินธุรกิจ

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

ดำเนินธุรกิจภายใต้ปณิธานอันแน่วแน่ต่อการผลิตสินค้าที่ได้คุณภาพตามมาตรฐานสากล

หรือเหนือกว่ามาตรฐานที่ยอมรับกันในระดับนานาชาติ

ด้วยเหตุผลนี้บริษัทจึงมีการพัฒนาปรับปรุงคุณภาพสินค้าอยู่เสมอ

เพื่อให้สามารถสนองตอบความต้องการและความพึงพอใจสูงสุดของลูกค้าทั้งภายในและภายนอกประเทศ

  วิสัยทัศน์

เราจะเป็นผู้นำในอุตสาหกรรมน้ำยางข้นของโลก
โดยเน้นการตอบสนองความต้องการของลูกค้าให้ดีที่สุด

  พันธกิจ

เป็นผู้ผลิตน้ำยางข้นที่มุ่งเน้นในคุณภาพเหนือกว่ามาตรฐานสากล

เพื่อสนองตอบความต้องการและความพึงพอใจสูงสุดของลูกค้า

  ค่านิยม

  การทำงานเป็นทีม

  เพื่อคุณภาพดีเหนือกว่ามาตรฐาน

ด้วยความรับผิดชอบต่อหน้าที่และผลงาน

ความซื่อสัตย์สุจริต ความโปร่งใส

  ความมีประสิทธิภาพ และ รักษาสิ่งแวดล้อม

  มุ่งสู่ความเป็นเลิศ

  กลยุทธ์

1. หยุดการผลิตโรงงานที่ผลิตไม่คุ้มทุน

2. หาแหล่งวัตถุดิบที่ถูกกว่า มีปริมาณเพียงพอ คู่แข่งน้อยราย เพื่อได้ต้นทุนที่ถูกกว่า
สร้างกำไรเพิ่มขึ้น

  3. เพิ่มประสิทธิภาพระบบหลังบ้าน หรือการปรับเปลี่ยนระบบ IT ให้ทันสมัย
  ลดพนักงานที่ไม่มีประสิทธิภาพ

  ปรับขนาดองค์กรให้เล็กลง

4. เพิ่มยอดขายโดยการแยก Segment ของตลาดให้ชัดเจน

  5. สร้างนวัตกรรมสินค้าใหม่ให้แตกต่างจากคู่แข่ง เพิ่มความหลากหลายให้กับสินค้า
  เพื่อสนองต่อความต้องการของลูกค้า

  หลีกเลี่ยงการทำสงครามราคา

1.2 การเปลี่ยนแปลงและพัฒนาการที่สำคัญ

ด้านอำนาจการควบคุมบริษัทฯ เป็นของกลุ่มผู้เริ่มก่อตั้งบริษัท
ซึ่งปัจจุบันดำรงตำแหน่งอยู่ในคณะกรรมการบริษัทและคณะกรรมการบริหาร ปี 2548
คณะกรรมการได้แต่งตั้งผู้บริหารรุ่นใหม่ขึ้นมาเรียนรู้งานและแบ่งเบาภารกิจของคณะกรรมการบริหาร
ในตำแหน่งผู้ช่วยกรรมการผู้จัดการใหญ่ ปัจจุบันมีผู้ดำรงตำแหน่งผู้ช่วยกรรมการผู้จัดการใหญ่จำนวน
4 ท่าน นอกจากนี้ บริษัทฯ ได้แต่งตั้งผู้ช่วยกรรมการผู้จัดการใหญ่และผู้บริหารรุ่นใหม่ท่านอื่นๆ
ไปดำรงตำแหน่งกรรมการผู้จัดการบริษัทในเครือ
เพื่อความคล่องตัวและเพิ่มประสิทธิภาพในการบริหารงาน

ในช่วง 3 ปีที่ผ่านมา ลักษณะการประกอบธุรกิจมีการเปลี่ยนแปลงที่สำคัญ คือ

-   ปี 2554 มีการขยายการลงทุนจากธุรกิจยางน้ำไปยังธุรกิจยางแห้ง บริษัทฯ
    เข้าสู่ธุรกิจผลิตยางแท่ง โดยก่อตั้งบริษัทย่อย ชื่อ บริษัท ไทยรับเบอร์ เอช พี เอ็น อาร์
    จำกัด บริษัทฯ ถือหุ้นร้อยละ 100 มีทุนจดทะเบียน 250 ล้านบาท
    ได้ก่อสร้างโรงงานยางแท่งที่จังหวัดชุมพร โดยเปลี่ยนโรงงานผลิตน้ำยางข้นที่สาขาชุมพร
    ซึ่งมีการผลิตน้ำยางข้นไม่ถึงจุดคุ้มทุนมาเป็นโรงงานยางแท่ง

-   ปี 2555 โรงงานผลิตยางแท่งเริ่มทำการผลิตสามารถสร้างยอดขายได้ 2,246 ล้านบาท
    คิดเป็นร้อยละ 10 ของยอดขายรวมกลุ่มไทยเท็คซ์ และในปี 2556 สร้างยอดขายเพิ่มขึ้นเป็น
    2,738 ล้านบาท คิดเป็นร้อยละ 17 ของยอดขายรวมกลุ่ม มีกำลังการผลิต 50,000 ตันต่อปี

-   ปี 2556 เกิดการเปลี่ยนแปลงที่สำคัญหลายอย่างในบริษัทฯ ดังนี้

1.  ขยายการลงทุนไปในประชาคมเศรษฐกิจอาเซียน (AEC หรือ Asean Economics
    Community) โดยก่อตั้งบริษัทแห่งใหม่ชื่อ Myanmar Thai Rubber Joint Corporation
    Limited ในประเทศสาธารณรัฐแห่งสหภาพเมียนมาร์ ทุนจดทะเบียน 80.00 ล้านบาท
    บริษัทฯ ถือหุ้นในสัดส่วนร้อยละ 64 คิดเป็นเงินลงทุนจำนวน 51.20 ล้านบาท
    ดำเนินธุรกิจบริหารสวนยางพาราพร้อมกรีดแล้ว โรงรมควันยางแผ่น
    และโรงงานน้ำยางข้นในเมืองมะริด จังหวัดทวาย
    ซึ่งประเทศสาธารณรัฐแห่งสหภาพเมียนมาร์มีจุดเด่นด้านการเกษตร
    โดยมีสวนยางพาราพร้อมกรีดแล้ว สามารถสนับสนุนการจัดหาวัตถุดิบยางพาราในอนาคต
    และเพื่อสิทธิประโยชน์ด้านภาษีจากการลงทุนในเขต AEC
    ปัจจุบันอยู่ระหว่างการขอใบอนุญาตส่งเสริมการลงทุนจากคณะกรรมการส่งเสริมการลงทุนของประเทศสาธารณรัฐแห่งสหภาพเมียนมาร์

2.  สวนยางพาราในภาคเหนือเริ่มกรีดยาง บริษัท ไทยรับเบอร์ แลนด์ แอนด์ แพลนเตชั่น จำกัด
    บริษัทย่อยเริ่มปลูกสวนยางพาราในภาคเหนือตั้งแต่ปี 2549 ปัจจุบันปลูกสวนยางพาราไปทั้งหมด
    800,000 ต้น ในปี 2556 เป็นปีแรกที่เริ่มกรีดยางได้จำนวน 30,000 ต้น คาดว่า ในปี
    2557 -2559 จะกรีดยางได้จำนวน 45,000 ต้น, 500,000 ต้น, 650,000 ต้น และ
    800,000 ต้น หรือกรีดยางได้ทั้งหมดในปี 2559
    ซึ่งจะช่วยเพิ่มยอดขายและกำไรของกลุ่มบริษัทในอนาคต

3.  การหยุดการดำเนินงานโรงงานน้ำยางข้นขนาดเล็ก
    เนื่องจากการผลิตที่ไม่ถึงจุดคุ้มทุนของโรงงานน้ำยางข้นขนาดเล็ก บริษัทฯ
    ได้ตัดสินใจหยุดการผลิตของโรงงานน้ำยางข้นขนาดเล็ก 1 โรงงาน คือ สาขาบึงกาฬ
    จังหวัดบึงกาฬ ซึ่งมีกำลังการผลิต 10,000 ตันต่อปี คิดเป็นร้อยละ 4 ของกำลังการผลิตเต็มที่
    เพื่อลดต้นทุนคงที่ และเพิ่มประสิทธิภาพในการบริหารสินทรัพย์
    โดยมีแผนการขายโรงงานและเครื่องจักร เพื่อสร้างรายได้

1.3 โครงสร้างการถือหุ้นของกลุ่มบริษัท

นโยบายการดำเนินงานหลักของกลุ่ม คือ การเป็นผู้ผลิตและจัดจำหน่าย
โดยมีนโยบายการแบ่งการดำเนินงานเป็นกลุ่มธุรกิจได้ 6 กลุ่ม คือ กลุ่มน้ำยางข้น
กลุ่มเส้นด้ายยางยืด กลุ่มสวนยางพารา กลุ่มนายหน้า กลุ่มยางแท่ง และกลุ่มอื่นๆ
โดยรายได้หลักของกลุ่มบริษัทมาจากกลุ่มน้ำยางข้น

กลุ่มน้ำยางข้นจะซื้อน้ำยางสดจากชาวสวนเพื่อผลิตน้ำยางข้นและจำหน่ายให้แก่ลูกค้าภายนอกและบริษัทในเครือ
ประกอบด้วยบริษัทย่อยที่ผลิตเส้นด้ายยางยืดและบริษัทร่วมที่ผลิตที่นอนยางพารา
ซึ่งบริษัทในเครือจะผลิตสินค้าสำเร็จรูปจากยางพาราและจำหน่ายแก่ลูกค้าภายนอก

กลุ่มสวนยางพาราจะใช้น้ำยางสดจากสวนยางพาราของกลุ่มบริษัทในภาคเหนือเพื่อผลิต ADS (Air
Dried Sheet) และจำหน่ายแก่ลูกค้าภายนอก
กลุ่มยางแท่งจะจัดซื้อยางก้อนถ้วยและยางแผ่นจากชาวสวนเพื่อผลิตยางแท่งและจำหน่ายต่อให้แก่ลูกค้าภายนอก
กลุ่มนายหน้าดำเนินงานเป็นนายหน้าในตลาดสินค้าเกษตรล่วงหน้าแห่งประเทศไทย (AFET)
ซึ่งรับคำสั่งซื้อ-ขายสัญญาซื้อขายสินค้าเกษตรล่วงหน้าของกลุ่มบริษัทและลูกค้าภายนอก

รายชื่อบริษัทในแต่ละกลุ่มและโครงสร้างการถือหุ้นของกลุ่มบริษัทในปี 2556 มีดังนี้

ชื่อกลุ่มและชื่อบริษัท สัดส่วนการถือหุ้น

1. กลุ่มน้ำยางข้น

1.บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

2.บริษัท ไทยรับเบอร์ลาเท็คซ์กรุ๊ป จำกัด (บริษัทย่อย) 99.99%

(บริษัท ไทยรับเบอร์ลาเท็คซ์กรุ๊ป จำกัด มีบริษัทย่อย 1 แห่งชื่อ บริษัท ไทยรับเบอร์ลาเท็คซ์กรุ๊ป
จำกัด (เซี่ยงไฮ้))

2. กลุ่มเส้นด้ายยางยืด

1.บริษัท เวิลด์เฟล็กซ์ จำกัด (มหาชน) (บริษัทย่อย) 98.44%

3. กลุ่มสวนยางพารา

1.บริษัท ไทยรับเบอร์แลนด์ แอนด์ แพลนเตชั่น จำกัด (บริษัทย่อย) 99.99%

(บริษัท ไทยรับเบอร์แลนด์ แอนด์ แพลนเตชั่น จำกัด มีบริษัทร่วม 1 แห่งชื่อ บริษัท
สวนยางวังสมบูรณ์ จำกัด)

4. กลุ่มนายหน้า

1.บริษัท แอโกรเวลท์ จำกัด (บริษัทย่อย) 99.99%

5. กลุ่มยางแท่ง

1.บริษัท ไทยรับเบอร์ เอช พี เอ็น อาร์ จำกัด (บริษัทย่อย) 99.99%

6. กลุ่มอื่นๆ

1.บริษัท เลเท็กซ์ ซิสเทมส์ จำกัด (บริษัทร่วม) 44.93%

หมายเหตุ: บริษัทยังไม่ได้จัดกลุ่มธุรกิจของการลงทุนใน Myanmar Thai Rubber Joint
Corporation Limited

[]

  -----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

โครงสร้างรายได้

[]

กลุ่มน้ำยางข้น

2.1 ลักษณะผลิตภัณฑ์หรือบริการ

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) และบริษัท
ไทยรับเบอร์ลาเท็คซ์กรุ๊ป จำกัด ดำเนินธุรกิจเป็นผู้ผลิตน้ำยางพาราเข้มข้น (Concentrated
Latex)
ซึ่งผลิตโดยการนำเอาน้ำยางพาราสดมาแยกส่วนที่เป็นของเหลวอื่นและสารที่ไม่ใช่เนื้อยางบางอย่างออกด้วยวิธีผ่านเครื่องจักรกลปั่นแยกด้วยความเร็วสูง
น้ำยางข้นที่ได้จะมีคุณสมบัติ คือ ความเข้มข้น 60% ของเนื้อยางแห้ง
สามารถเก็บรักษาไว้ในสภาพของเหลวได้เป็นเวลานาน
และมีคุณสมบัติทางเคมีที่เหมาะสมกับการนำไปเป็นวัตถุดิบหลักในการผลิตถุงมือแพทย์ ถุงมือยาง
ถุงยางอนามัย ฟองน้ำ หัวนมยาง เส้นด้ายยางยืด กาว ลูกโป่ง เป็นต้น
ผลิตภัณฑ์ที่ใช้ทดแทนน้ำยางข้นธรรมชาติ คือ น้ำยางสังเคราะห์
ซึ่งน้ำยางสังเคราะห์ไม่สามารถใช้ทดแทนในบางผลิตภัณฑ์ เช่น ถุงมือแพทย์ ถุงยางอนามัยฯ
ซึ่งเป็นผลิตภัณฑ์ที่ต้องการความปลอดภัยสูง ทั้ง 2 บริษัทข้างต้นดำเนินการผลิตในประเทศไทย
และจำหน่ายให้แก่ตลาดภายในประเทศและต่างประเทศ

สำหรับบริษัท ไทยรับเบอร์ลาเท็คซ์กรุ๊ป จำกัด เซี่ยงไฮ้ เป็นบริษัทที่จดทะเบียนในประเทศจีน
ดำเนินธุรกิจซื้อ-ขายผลิตภัณฑ์ยางพาราทุกชนิดในประเทศจีน ผลิตภัณฑ์หลักที่จำหน่าย คือ ยางแท่ง

ปัจจุบันบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)
ได้ใบรับรองระบบคุณภาพมาตรฐาน ISO 9001 : 2008 , ISO 14001 : 2004 และ IEC
17025 (ห้องแล็ปมาตรฐาน)
โดยเป็นบริษัทแรกในอุตสาหกรรมน้ำยางข้นของประเทศไทยที่ได้รับใบรับรองห้องแล็ปมาตรฐานในการทดสอบน้ำยางพารา
นอกจากนี้ บริษัท ไทยรับเบอร์

ลาเท็คซ์กรุ๊ป จำกัด ได้ใบรับรองระบบคุณภาพมาตรฐาน ISO 9001 : 2008 และ ISO 14001 :
2004

2.2 การตลาดและการแข่งขัน

(1) นโยบายและลักษณะการตลาด

1. กลยุทธ์การแข่งขันที่สำคัญ

- รับคำสั่งซื้อล่วงหน้าไม่เกิน 3 เดือน:
เพื่อให้คาดการณ์ต้นทุนได้ใกล้เคียงความเป็นจริงและตั้งราคาขายในระดับที่มีกำไรและแข่งขันได้
รวมทั้งช่วยวางแผนการผลิตได้อย่างดี

- การตั้งราคาขายที่มีกำไรและสามารถแข่งขันได้: การมีโรงงานกระจายอยู่ใน 2 ภาค คือ
ภาคใต้และภาคตะวันออก
ซึ่งมีฤดูกาลของยางผลัดใบต่างกันจึงมีปัญหาการขาดแคลนวัตถุดิบน้อยกว่าผู้ผลิตที่มีโรงงานอยู่ในภาคเดียว
ทำให้สามารถควบคุมต้นทุนการผลิตได้อย่างมีประสิทธิภาพและเป็นผู้นำในการตั้งราคาขาย

- มีสินค้าจำหน่ายอย่างสม่ำเสมอและจัดส่งตรงตามกำหนด : จากการเป็นผู้ผลิตรายใหญ่สุดของโลก
ทำให้บริษัทสามารถจัดส่งสินค้าให้แก่ลูกค้าได้ตลอดปีตามกำหนด

- การประกันคุณภาพสินค้า: บริษัทจะผลิตน้ำยางข้นให้เป็นไปตามสูตรที่ลูกค้าต้องการ
หากไม่เป็นไปตามสูตร จะมีการปรับปรุงสินค้าให้ได้ตามความต้องการของลูกค้า

- การบริการหลังการขาย:
บริษัทได้มอบสินค้าและให้บริการแก่ลูกค้าด้วยความซื่อสัตย์และดูแลลูกค้าเป็นอย่างดีตลอดมา

  2. ลักษณะลูกค้า

ลูกค้าส่วนใหญ่เป็นลูกค้าที่ติดต่อซื้อขายกันมานาน
และมีความสัมพันธ์ที่ดีต่อกันเพราะบริษัทได้ส่งมอบสินค้าและบริการแก่ลูกค้าด้วยความซื่อสัตย์
โดยให้ความช่วยเหลือและแก้ไขปัญหาต่างๆ เมื่อลูกค้าต้องการ
อีกทั้งมีความยืดหยุ่นในเรื่องของสินค้าขาดหรือเกิน

  3. กลุ่มลูกค้าเป้าหมาย

กลุ่มลูกค้าเป้าหมาย คือ ผู้ผลิตผลิตภัณฑ์จากยางพารา ซึ่งใช้น้ำยางข้นเป็นวัตถุดิบในการผลิต เช่น
ถุงมือยาง เส้นด้ายยางยืด จุกนมยาง ถุงยางอนามัย ที่นอน หมอนยางพารา ลูกโป่ง และกาว
เป็นต้น

4. การจำหน่ายและช่องทางการจัดจำหน่าย

สัดส่วนการจัดจำหน่ายในประเทศอยู่ที่ร้อยละ 75 ส่วนต่างประเทศอยู่ที่ร้อยละ 25
ลูกค้าต่างประเทศได้แก่ จีน มาเลเซีย เกาหลีใต้ ปากีสถาน อินเดีย ยุโรป ฯ
ในด้านช่องทางการจัดจำหน่าย สัดส่วนจำหน่าย ตรงถึงผู้ผลิตผลิตภัณฑ์ยางร้อยละ 80
ผ่านผู้นำเข้าร้อยละ 20
กลุ่มน้ำยางข้นไม่มีความเสี่ยงจากการพึ่งพิงลูกค้ารายใหญ่เพราะไม่มีการขายให้แก่ลูกค้ารายใดรายหนึ่งในสัดส่วนที่สูงกว่าร้อยละ
30 ของรายได้

(2) สภาพการแข่งขันในปีที่ผ่านมาและแนวโน้มภาวะอุตสาหกรรม

ในปี 2556 ปัจจัยที่เกี่ยวข้องกับสถานการณ์เศรษฐกิจโลกส่งผลกดดันให้แนวโน้มราคายางลดลง
สิ่งบ่งบอก คือ เศรษฐกิจที่ตกต่ำตั้งแต่ช่วงเดือนก.พ.2556 และการคง QE
ของธนาคารกลางสหรัฐอเมริกา ส่งผลให้เกิดภาวะราคาขายที่ต่ำลงในสินค้าโภคภัณฑ์หลายชนิด
ราคายางแผ่นรมควันชั้น 3 ระหว่างประเทศปรับลงมาเกือบ 10% และราคายางแท่งเอสทีอาร์ 20
ลงมา 6% ในเดือนก.พ.2556 ขณะเดียวกันราคายางระหว่างประเทศปรับตัวลงแรงช่วงเดือนก.พ.
2556 เมื่อมีข่าวว่ารัฐบาลไทยจะไม่ต่ออายุโครงการซื้อยางที่สิ้นสุดลงในปลายเดือนมี.ค.2556
เนื่องจากเชื่อว่าราคายางจะฟื้นถึงระดับที่ยอมรับได้ในช่วงฤดูยางผลัดใบซึ่งเป็นช่วงการผลิตที่ลดลง
ในขณะที่การนำเข้ายางของจีนกลับชะลอตัวลงภายหลังการเจริญเติบโตอย่างมากในช่วงครึ่งปีหลัง
2555

ถึงแม้ว่าราคายางธรรมชาติจะปรับตัวลดลงในปี 2555
ในขณะที่การผลิตยางของโลกปรับตัวขึ้นมากกว่า 4%
โดยเฉพาะในไทยและเวียดนามเนื่องจากยางในพื้นที่เปิดกรีดใหม่มีอายุที่ครบกำหนดเหมาะสำหรับการกรีด
ขณะที่การผลิตยางในมาเลเซียและอินโดนีเซียลดลงจากที่ทั้งสองประเทศนี้มีความอ่อนไหวต่อราคายางที่ลดลงมาก

สินค้าคงคลังในจีนและไทยเริ่มสูงขึ้นตั้งแต่ปี 2555 และสะสมเพิ่มขึ้นอย่างต่อเนื่อง
ตลาดการค้ายางธรรมชาติก็ได้ขยายตัวในระหว่างสองประเทศนี้
โดยที่ไทยมีการขยายการผลิตและจีนมีการนำเข้าอย่างต่อเนื่อง
รัฐบาลไทยได้เพิ่มการถือครองสต๊อกที่ประมาณ 200,000 ตันในปี 2555 ในช่วงปี 2556
รัฐบาลไทยยังไม่มีการซื้อยางแต่มีการพิจารณาทบทวนนโยบายยางเมื่อเห็นว่ามีสัญญาณที่ราคายางจะร่วงลง
การนำเข้ายางธรรมชาติของจีนปรับเพิ่มขึ้น 39% ในช่วง 4 เดือนแรกของปี 2556
โดยเฉพาะยางคอมปาวด์ และคลังสินค้าทัณฑ์บนในเซี่ยงไฮ้และชิงเต่าได้มีรายงานตัวเลขอยู่ที่ราว
440,000 ตัน โดยปรับเพิ่มขึ้นมากกว่า 250,000 ตันตั้งแต่ช่วงต้นปี 2554
ทั้งนี้การถือครองสต๊อกในจีนได้รับการส่งเสริมเนื่องจากสามารถใช้ยางเป็นหลักประกันเงินกู้กับธนาคาร

ในช่วงเดือนมิ.ย.2556
ราคายางธรรมชาติยังคงปรับลดลงจากเศรษฐกิจโลกที่อ่อนตัวลงและปัจจัยพื้นฐานของยาง
ในด้านความต้องการใช้ที่ชะลอตัวลง และฤดูการผลิตที่ดีขึ้น
ในเดือนส.ค.ถือเป็นเดือนที่ราคายางผันผวน
สิ่งที่เหนือการคาดการณ์คืออุตสาหกรรมการผลิตในจีนได้ช่วยพยุงราคา
ขณะที่การคาดการณ์การแทรกแซงด้านทหารในซีเรียเป็นตัวกดดันราคาลงมา
ความต้องการใช้ยางทยอยปรับตัวดีขึ้นในตลาดที่พัฒนาและการผลิตยางยังคงปรับเพิ่มสูงขึ้นในไทยและอินโดนีเซีย
ขณะที่มาเลเซียและอินโดนีเซียได้ปรับลดการผลิตลง
จากสถิติรายงานการผลิตยางธรรมชาติในไทยรวมถึงยางคอมปาวด์ได้ปรับเพิ่มขึ้นเกือบ 12% ในช่วง
7 เดือนแรกของปี 2556 โดยเฉพาะยอดส่งออกยางคอมปาวด์ปรับเพิ่มขึ้นมากกว่า 50%
ขณะที่ยอดส่งออกยางแผ่นรมควันปรับเพิ่มขึ้น 20%
ทั้งนี้การส่งออกยางแผ่นรมควันยังคงปรับเพิ่มขึ้นถึงแม้ว่ารัฐบาลไทยยังคงถือครองสต๊อกยางอยู่มากกว่า
200,000 ตัน

จากช่วงที่ราคายางในไทยปรับลดลงมาเหลือเพียง 70 กว่าบาท/กก.
ทางรัฐบาลไทยได้เสนอแพ็คเกจ 30 พันล้านบาทเพื่อช่วยพยุงอุตสาหกรรมยาง
มาตรการที่เสนอรวมถึงการช่วยเหลืออุตสาหกรรมเพื่อปรับปรุงผลผลิตของเกษตรกรชาวสวนยางรายย่อย
และการให้เงินกู้อัตราดอกเบี้ยต่ำที่จะสนับสนุนให้มีการเพิ่มมูลค่าการผลิตของยางคอมปาวด์และยางแท่งทีเอสอาร์
โดยมาตรการที่ออกมาไม่ได้มีข้อเสนอที่จะพยุงราคายาง
ทำให้ชาวสวนในหลายพื้นที่ยังคงประท้วงและปิดถนน

รัฐบาลไทยประกาศเรื่องยางที่ส่งออกระหว่างเดือนก.ย.ถึงเดือนธ.ค.2556
จะได้รับยกเว้นการจ่ายค่ากองทุนสงเคราะห์ยางปลูกใหม่ ขณะที่จีนประกาศซื้อยางธรรมชาติ
200,000 ตันจากรัฐบาลไทยสำหรับการจัดการคลังสินค้าเชิงกลยุทธ์ ภายหลังทางการจีน (China
Premier Official) เข้าพบไทย ถ้าราคาของชาวสวนยังคงอยู่ที่ประมาณ 70 บาท/กก.
ความช่วยเหลือของรัฐบาลจะเปลี่ยนไปเป็นการสงเคราะห์เงินมากกว่าการพยุงราคาในทางเชิงปฏิบัติ
ภายใต้นโยบายนี้ชาวสวนจะได้รับเงินสงเคราะห์จำนวน 2,520 บาท/ไร่สำหรับพื้นที่สูงสุดถึง 25
ไร่ การช่วยเหลือจะครอบคลุมถึงฤดูกาลกรีดยางตั้งแต่เดือนก.ย.2556 ถึงเดือนมี.ค.2557

ถึงแม้ว่าตัวเลขการบริโภคยางของโลกจะปรับตัวดีขึ้น ราคายางธรรมชาติปี 2557
ยังคงอยู่ภายใต้ความกดดันที่อุปทานจะสูงกว่าอุปสงค์ เพราะราคายางที่สูงของปี 2549
เป็นตัวผลักดันการปลูกสวนยางใหม่
นอกจากนั้นนโยบายความช่วยเหลือของรัฐบาลยังส่งเสริมการทำสวนยางใหม่เพิ่มขึ้น
สวนยางใหม่ขณะนี้มียางที่ใกล้ครบกำหนดพร้อมกรีดได้ ซึ่งจะทำให้ปริมาณการผลิตยางทั่วโลกเพิ่มขึ้น
ผลผลิตที่เพิ่มสูงสุดมาจากไทย เวียดนาม ลาว กัมพูชา จีน และอินเดีย

สต๊อกยางที่มีปริมาณมากในสินค้าทัณฑ์บนที่จีนกับโกดังตลาดซื้อขายล่วงหน้าที่เซี่ยงไฮ้และโตเกียวยังเป็นแรงกดดันมากต่อภาวะการตลาดในปี
2557 ทั้งนี้ไม่รวมถึงคลังสินค้าซึ่งรัฐบาลไทยและจีนถือครองอยู่
นอกจากภาวะเศรษฐกิจโลกโดยเฉพาะที่จีนปรับตัวดีขึ้น
ราคายางในตลาดโลกจึงจะมีโอกาสปรับตัวขึ้นแรง

2.3 การจัดหาผลิตภัณฑ์

(1) ลักษณะการจัดหา

ปัจจุบันกลุ่มน้ำยางข้นในประเทศไทยมีโรงงานรวม 7 โรงงาน กระจายที่ตั้งในภาคตะวันออก 4
โรงงาน และภาคใต้ 3 โรงงาน กำลังการผลิตเต็มที่มีประมาณ 250,000 ตันต่อปี ในปี 2556
มีการเปลี่ยนแปลงที่สำคัญ คือ
กลุ่มน้ำยางข้นได้หยุดการดำเนินงานของโรงงานขนาดเล็กในภาคตะวันออกเฉียงใต้จำนวน 1
โรงงาน เนื่องจากการผลิตไม่ถึงจุดคุ้มทุน และลดการซื้อสินค้าจากโรงงานพันธมิตรจำนวน 3
แห่งเหลือ 2 แห่ง เพื่อให้เป็นไปตามนโยบายเพิ่มปริมาณการผลิตของโรงงานภายในกลุ่มน้ำยางข้น
จัดได้ว่าทางกลุ่มเป็นผู้ผลิตรายใหญ่ของโลก

ทางกลุ่มมีนโยบายการผลิตที่สำคัญ คือ ผลิตตามสูตรที่ลูกค้าต้องการ
และทำให้น้ำยางข้นสามารถรักษาความเข้มข้นตามมาตรฐานให้ได้นานที่สุด นอกจากนี้
ในการจัดหาวัตถุดิบหลัก คือ น้ำยางพาราสด จัดซื้อจากประเทศไทย ร้อยละ 100
โดยรับซื้อจากชาวสวนและตัวแทนจำหน่ายตามพื้นที่ใกล้โรงงาน เพื่อให้ได้วัตถุดิบในราคาต่ำ
รวมทั้งจัดซื้อน้ำยางพาราสดจากพื้นที่ในจังหวัดอื่น เพื่อให้ได้วัตถุดิบมากขึ้น สำหรับวัตถุดิบรอง
คือสารเคมีเพื่อรักษาสภาพน้ำยาง จัดซื้อจากในประเทศ ร้อยละ 100
ผู้จำหน่ายในประเทศมีประมาณ 15 ราย ในด้านการจัดซื้อ
กลุ่มน้ำยางข้นไม่มีความเสี่ยงจากการพึ่งพิงผู้จัดจำหน่ายรายใหญ่
เพราะไม่มีการซื้อจากผู้จัดจำหน่ายรายใดรายหนึ่งในสัดส่วนที่สูงกว่าร้อยละ 30 ของยอดซื้อรวม
ในปี 2556 ราคาซื้อน้ำยางพาราสดลดลงในสัดส่วนร้อยละ 16 จากปีก่อน

สำหรับบริษัท ไทยรับเบอร์ลาเท็คซ์กรุ๊ป จำกัด เซี่ยงไฮ้ ประเทศจีน
ดำเนินงานด้านซื้อขายผลิตภัณฑ์ยางพาราทุกชนิด ได้แก่ ยางแท่ง ยางแผ่น น้ำยางข้น
โดยเน้นการจำหน่ายยางแท่ง ทำการจัดซื้อจากผู้ผลิตในประเทศจีนและประเทศไทย
และทำการจำหน่ายในตลาดประเทศจีน ผลการดำเนินงานมีแนวโน้มสร้างกำไรได้อย่างต่อเนื่อง ปี
2556 มียอดขาย 2,775 ล้านบาท กำไรสุทธิ 27 ล้านบาท

(2) ผลกระทบต่อสิ่งแวดล้อม

กลุ่มน้ำยางข้นได้ทำการผลิตโดยตระหนักถึงผลกระทบต่อสิ่งแวดล้อม ระยะเวลา 3 ปีที่ผ่านมา
ได้จัดสรรเงินเพื่อการลงทุนและเป็นค่าใช้จ่ายเกี่ยวกับบ่อน้ำเสีย จำนวนเงินรวม 9.28 ล้านบาท
เพื่อให้ระบบการควบคุมสิ่งแวดล้อมเป็นไปตามกฎหมายและมาตรฐานสากล
สำหรับในระบบบำบัดน้ำทิ้งทางกลุ่มสามารถควบคุมค่า BOD
ให้อยู่ในระดับต่ำกว่ามาตรฐานของกระทรวงอุตสาหกรรม ในช่วงระยะเวลา 3 ปีที่ผ่านมา
ไม่มีปัญหาสิ่งแวดล้อม

กลุ่มยางแท่ง

2.1 ลักษณะผลิตภัณฑ์หรือบริการ

ผลิตภัณฑ์หลัก คือ ยางแท่ง STR20 (Standard Thai Rubber 20) วัตถุดิบสำคัญ คือ
ยางก้อนถ้วย ยางแผ่น โดยผ่านกระบวนนำไปย่อยเป็นชิ้นเล็กๆ
อบให้แห้งด้วยความร้อนและอัดเป็นแท่ง ผลิตภัณฑ์ที่ได้ส่วนใหญ่จะใช้ในอุตสาหกรรมผลิตยางล้อรถยนต์

2.2 การตลาดและการแข่งขัน

  (1) นโยบายและลักษณะการตลาด

1. กลยุทธ์การแข่งขันที่สำคัญ

บจก.ไทยรับเบอร์ เอช พี เอ็น อาร์ ในปี 2557
มุ่งเน้นการขายให้กับผู้ผลิตยางล้อรถยนต์ระดับพรีเมี่ยม โดยบริษัทได้เน้นการพัฒนาคุณภาพสินค้า
เพื่อตอบสนองความต้องการของกลุ่มลูกค้าดังกล่าว

  2. การจำหน่ายและช่องทางการจำหน่าย

ในปี 2556 บริษัทมีสัดส่วนการจำหน่ายในประเทศอยู่ที่ร้อยละ 63 ของยอดขายรวม
โดยจัดจำหน่ายตรงถึงโรงงานผู้ผลิตยางล้อรถยนต์
สำหรับตลาดต่างประเทศมีสัดส่วนการจำหน่ายร้อยละ 37 ของยอดขายรวม
โดยจัดจำหน่ายตรงถึงโรงงานผู้ผลิตยางล้อรถยนต์และผ่านตัวแทนจำหน่ายในท้องถิ่น
ตลาดส่งออกหลักที่สำคัญ คือ จีน อินเดีย ศรีลังกา โรงงานแห่งนี้ยังผลิตยางแท่ง STR20
Compound สำหรับตลาดจีน กลุ่มยางแท่งไม่มีความเสี่ยงจากการพึ่งพิงลูกค้ารายใหญ่
เพราะไม่มีการขายให้แก่ลูกค้ารายใดรายหนึ่งในสัดส่วนที่สูงกว่าร้อยละ 30 ของรายได้

(2) สภาพการแข่งขันในปีที่ผ่านมาและแนวโน้มภาวะอุตสาหกรรม

อุตสาหกรรมการผลิตรถยนต์ในปี 2556 ทั้งในประเทศและต่างประเทศเติบโตอย่างต่อเนื่อง
โดยเฉพาะในประเทศมียอดการผลิตรถยนต์ที่สูง สืบเนื่องมาจากนโยบายรถยนต์คันแรกของรัฐบาล
โดยผลิตภัณฑ์ยางแท่งร้อยละ 90 ถูกใช้เป็นวัตถุดิบในการผลิตยางล้อรถยนต์
และในปีที่ผ่านมาบริษัทได้ศึกษาและพัฒนาคุณภาพยางแท่งอย่างต่อเนื่อง

ในปี 2557 คาดว่า ธุรกิจผลิตยางแท่งยังมีการเติบโตได้ดีตามภาวะเศรษฐกิจโลกที่มีการฟื้นตัว
แต่ภาวะตลาดโลกยังมีการแข่งขันสูง บริษัทยังคงพัฒนาคุณภาพสินค้าและลดต้นทุนการผลิต
เพื่อมุ่งเน้นการขายให้กับผู้ผลิตยางล้อรถยนต์รายใหญ่

2.3 การจัดหาผลิตภัณฑ์

(1) ลักษณะการจัดหา

บริษัทเริ่มต้นการผลิตยางแท่ง STR20 ในเดือนม.ค.2555 โรงงานตั้งอยู่ที่จังหวัดชุมพร ในปีที่
2556 มีกำลังการผลิต 42,000 ตัน และในปี 2557 มีเป้าหมายที่จะเพิ่มกำลังการผลิตเป็น
50,000 ตันต่อปี นโยบายการผลิตที่สำคัญคือ เน้นเรื่องการพัฒนาคุณภาพสินค้า
ลดต้นทุนผลิตเพื่อให้ได้กำไรสูงสุด วัตถุดิบหลัก คือ ยางก้อนถ้วย
โดยจัดซื้อจากแหล่งวัตถุดิบในประเทศทั้งหมด
กลุ่มยางแท่งไม่มีความเสี่ยงจากการพึ่งพิงผู้จัดจำหน่ายรายใหญ่
เพราะไม่มีการซื้อจากผู้จัดจำหน่ายรายใดรายหนึ่งในสัดส่วนที่สูงกว่าร้อยละ 30 ของยอดซื้อรวม

(2) ผลกระทบต่อสิ่งแวดล้อม

โรงงานยางแท่งเป็นธุรกิจที่ต้องใช้น้ำค่อนข้างมาก บริษัทจึงต้องเน้นระบบการใช้น้ำหมุนเวียน คือ
ระบบน้ำรีไซเคิล 100% รวมถึงการใช้ระบบชีวภาพเพื่อลดปัญหาเรื่องกลิ่น
นอกจากนี้ยังมีการลงทุนในระบบแก๊สชีวภาพ (ไบโอแก๊ส) คือ
การใช้พลังงานชีวมวลจากระบบบำบัดผลิตเป็นพลังงานเชื้อเพลิงมาใช้ในโรงงาน
เพื่อลดค่าใช้จ่ายด้านพลังงาน เป็นการลดมลภาวะเกี่ยวกับน้ำเสีย ในช่วงระยะเวลา 3 ปีที่ผ่านมา
ไม่มีปัญหาสิ่งแวดล้อม ค่าใช้จ่ายและเงินลงทุนในด้านสิ่งแวดล้อมในระยะเวลา 3 ปีที่ผ่านมามีจำนวน
14.93 ล้านบาท

กลุ่มเส้นด้ายยางยืด

2.1 ลักษณะผลิตภัณฑ์หรือบริการ

เส้นด้ายยางยืด (Rubber Thread) มีวัตถุดิบสำคัญ คือ น้ำยางข้น
ผลิตภัณฑ์ที่ได้ส่วนใหญ่จะใช้ในอุตสาหกรรมสิ่งทอ
โดยลูกค้าซื้อเส้นด้ายยางยืดไปเป็นวัตถุดิบในการประกอบสิ่งทออีกต่อหนึ่ง
โดยนำไปทอกับเส้นใยโพลีเอสเตอร์ เพื่อให้กลายเป็นแถบ Elastic สำหรับเสื้อผ้าสำเร็จรูป เช่น
ชุดชั้นในสุภาพสตรี ขอบเอวกางเกงยืด ขอบถุงเท้า เป็นต้น
ผลิตภัณฑ์ที่ใช้ทดแทนเส้นด้ายยางยืดธรรมชาติได้ก็คือเส้นด้ายยางสังเคราะห์
ซึ่งถ้าหากราคาของเส้นด้ายยางสังเคราะห์มีราคาถูกลงถึงระดับหนึ่ง
จะทำให้ลูกค้าหันไปใช้เส้นด้ายยางสังเคราะห์แทนเส้นด้ายยางยืดที่ทำจากยางพาราธรรมชาติ
ประกอบกับในปี 2556 ราคายางพาราธรรมชาติได้ปรับตัวลดลงอย่างต่อเนื่อง
ทำให้ราคาเส้นด้ายยางยืดธรรมชาติปรับตัวลดลงตามไปด้วย อย่างไรก็ตามในปัจจุบัน
กลุ่มลูกค้าที่ใช้สินค้าทั้งสองประเภทค่อนข้างแบ่งแยกกัน

  2.2 การตลาดและการแข่งขัน

  (1) นโยบายและลักษณะการตลาด

1. กลยุทธ์การแข่งขันที่สำคัญ

- สามารถรองรับความต้องการของลูกค้าได้ทั้งรายเล็กและรายใหญ่

- สร้างความมั่นใจให้แก่ลูกค้าด้วยการส่งมอบสินค้าตามกำหนด

  - มีการบริการหลังการขาย โดยมีตัวแทนประจำท้องถิ่นดูแลรักษาตลาด

  - มีการเยี่ยมเยียนลูกค้าเป็นระยะๆ เพิ่มความมั่นใจให้กับลูกค้า

  - การรับประกันคุณภาพสินค้าจนส่งถึงผู้บริโภค

  2. การจำหน่ายและช่องทางการจำหน่าย

สัดส่วนการจำหน่ายในประเทศอยู่ที่ร้อยละ 5 ของยอดขายรวม
จะจำหน่ายตรงถึงผู้ใช้และผ่านตัวแทนจำหน่าย สำหรับตลาดต่างประเทศ
มีสัดส่วนการจำหน่ายสูงถึงร้อยละ 95 ของยอดขายรวม โดยจัดจำหน่ายผ่านผู้จัดจำหน่ายในท้องถิ่น
ตลาดที่สำคัญ ได้แก่ จีน ประเทศแถบเอเชียใต้ และประเทศในกลุ่มอเมริกาใต้
กลุ่มยางยืดไม่มีความเสี่ยงจากการพึ่งพิงลูกค้ารายใหญ่
เพราะไม่มีการขายให้แก่ลูกค้ารายใดรายหนึ่งในสัดส่วนที่สูงกว่าร้อยละ 30 ของรายได้

(2) สภาพการแข่งขันในปีที่ผ่านมาและแนวโน้มภาวะอุตสาหกรรม
อุตสาหกรรมเส้นด้ายยางยืดเป็นอุตสาหกรรมต่อเนื่องจากน้ำยางข้น
จัดอยู่ในประเภทผลิตภัณฑ์จากยาง ธรรมชาติ โดยเป็นสินค้ากึ่งสำเร็จรูปของอุตสาหกรรมสิ่งทอ
บมจ.เวิลด์เฟล็กซ์ เป็นผู้ผลิตรายใหญ่อันดับต้นๆ ของประเทศจากจำนวน 5 ราย
คู่แข่งขันส่วนใหญ่เป็นผู้ผลิตในประเทศและผู้ผลิตในประเทศมาเลเซีย ในปี 2556
ความต้องการใช้ยางยืดลดลง เพราะสภาพเศรษฐกิจของจีน ซึ่งเป็นกลุ่มลูกค้าหลัก
ประสบปัญหาการส่งออก อันเป็นผลต่อเนื่องมาจากสภาวะเศรษฐกิจในยุโรปที่ชะลอตัวลง
ซึ่งยุโรปเป็นผู้นำเข้าหลักสินค้าจากจีน จึงส่งผลให้การแข่งขันสูงขึ้นและราคาขายลดลง
จากการเปิดเขตการค้าเสรีไทย-จีน

ในขณะที่ตลาดจีนมีการแข่งขันสูงและความต้องการใช้ลดลง แต่ในปี 2556
บริษัทสามารถเพิ่มปริมาณการขายได้ 15% เพราะมีการปรับปรุงคุณภาพ เพิ่มปริมาณการผลิต
และเพิ่มทีมงานด้านการตลาด ซึ่งสามารถขยายตลาดไปตลาดอื่นนอกเหนือจากจีน เช่น อเมริกาใต้
และกลุ่มประเทศมุสลิม ซึ่งเป็นตลาดที่มีราคาดีกว่าตลาดจีน

ภาวะตลาดในปี 2557 ขึ้นอยู่กับตลาดในต่างประเทศ คือ จีนและยุโรป ปัจจัยที่มีผลต่อตลาดคือ
การฟื้นตัวของเศรษฐกิจในตลาดต่างประเทศดังกล่าว

2.3 การจัดหาผลิตภัณฑ์ (1) ลักษณะการจัดหา

บริษัทมีโรงงานตั้งอยู่ในจังหวัดระยอง มีกำลังการผลิตเต็มที่ 24,000 ตันต่อปี
นโยบายการผลิตที่สำคัญคือ ผลิตสินค้าตามที่ลูกค้าต้องการ โดยใช้วัตถุดิบที่มีอยู่ในประเทศ
การจัดหาวัตถุดิบหลัก คือ น้ำยางข้น จัดซื้อจากภายในประเทศทั้งหมด
โดยซื้อจากบริษัทที่เกี่ยวข้องกันและบางส่วนซื้อจากผู้ค้าในประเทศ สำหรับสารเคมี
จัดซื้อจากผู้นำเข้าเป็นส่วนใหญ่ กลุ่มยางยืดมีความเสี่ยงจากการพึ่งพิงผู้จัดจำหน่ายรายใหญ่ คือ
กลุ่มน้ำยางข้นของกลุ่มไทยเท็คซ์
เพราะมีการซื้อจากผู้จัดจำหน่ายรายใดรายหนึ่งในสัดส่วนที่สูงกว่าร้อยละ 30 ของยอดซื้อรวม
แต่ย่อมเป็นการรับประกันได้ว่า บริษัทจะมีวัตถุดิบในการผลิตตลอดทั้งปี

(2) ผลกระทบต่อสิ่งแวดล้อม

ในกระบวนการผลิตจะต้องมีระบบการบำบัดน้ำที่ดี
บริษัทได้ตระหนักถึงใช้ระบบบำบัดน้ำที่ใช้ในกระบวนผลิตทุกขั้นตอนอย่างถาวร
มุ่งเน้นลดการใช้น้ำในการผลิต นอกจากนี้
ยังมีกระบวนการนำสารเคมีบางส่วนกลับมาใช้ในกระบวนการผลิตได้อีก
เพื่อลดการใช้ปริมาณสารเคมี ทำให้กระบวนการบำบัดน้ำมีประสิทธิภาพมากขึ้น
ลดมลภาวะเกี่ยวกับน้ำเสีย พร้อมกับลดค่าใช้จ่ายสาธารณูปโภค ในช่วงระยะเวลา 3 ปีที่ผ่านมา
ไม่มีปัญหาสิ่งแวดล้อม ค่าใช้จ่ายและเงินลงทุนสิ่งแวดล้อมในระยะเวลา 3 ปีที่ผ่านมามีจำนวน 32
ล้านบาท

กลุ่มสวนยางพารา

2.1 ลักษณะผลิตภัณฑ์หรือบริการ

บจก.ไทยรับเบอร์ แลนด์ แอนด์ แพลนเตชั่น ดำเนินธุรกิจปลูกสร้างสวนยางพารา
ในพื้นที่จังหวัดเชียงราย พะเยา น่าน และ ชัยนาท โดยเริ่มปลูกตั้งแต่ปี 2546 จนถึงปัจจุบัน
มีพื้นปลูกรวม 11,777 ไร่ประกอบด้วย

1.จังหวัดเชียงราย พื้นที่ปลูก 8,748 ไร่ ปลูกตั้งแต่ปี 2550 ถึง 2555 เริ่มทยอยเปิดกรีดตั้งแต่ปี
2556 เป็นต้นไป

2.จังหวัดน่าน พื้นที่ปลูก 1,044 ไร่ ปลูกตั้งแต่ปี 2546 ถึง 2556 เริ่มทยอยเปิดกรีดตั้งแต่ปี 2556
เป็นต้นไป

3.จังหวัดพะเยา พื้นที่ปลูก 1,033 ไร่ ปลูกตั้งแต่ปี 2551 ถึง 2553 จะเริ่มทยอยเปิดกรีดตั้งแต่ปี
2558 เป็นต้นไป

4.จังหวัดชัยนาท พื้นที่ปลูก 952 ไร่ ปลูกตั้งแต่ปี 2555 ถึง 2556 จะเริ่มทยอยเปิดกรีดตั้งแต่ปี
2562 เป็นต้นไป

2.2 การตลาดและการแข่งขัน

(1) นโยบายและลักษณะการตลาด

ปี 2556 เป็นปีแรกของการเปิดกรีดยาง บริษัทเน้นการผลิตเป็นยางก้อนถ้วยเป็นหลัก
เนื่องจากในพื้นที่ภาคเหนือ ยางก้อนถ้วยกำลังเป็นที่ต้องการของตลาด
และบริษัทเป็นผู้ผลิตยางก้อนถ้วยรายใหญ่สามารถต่อรองราคาขายกับผู้ซื้อได้ดี
โดยผู้ซื้อยางส่วนใหญ่เป็นผู้จัดหายางก้อนถ้วย เพื่อจัดส่งให้โรงงานผลิตยางแท่งในจังหวัดทางภาคใต้
สำหรับปี 2557 บริษัทจะผลิตยางเครป เพื่อป้อนวัตถุดิบให้กับบริษัทในกลุ่มไทยเท็คซ์

(2) สภาพการแข่งขันในปีที่ผ่านมาและแนวโน้มภาวะอุตสาหกรรม

สวนยางพาราที่ให้ผลผลิตแล้วในพื้นที่ภาคเหนือส่วนใหญ่เป็นสวนขนาดเล็ก
ดังนั้นคู่แข่งทางด้านธุรกิจสวนยางพาราของบริษัทในปัจจุบันยังมีไม่มาก
แต่แนวโน้มในอนาคตการแข่งขันในธุรกิจสวนยางพาราอาจจะเพิ่มขึ้น
เนื่องจากมีสวนยางที่ปลูกในพื้นที่ปลูกยางใหม่เริ่มให้ผลผลิต
แต่สำหรับบริษัทเมื่อตลาดมีการแข่งขันมากขึ้นยังสามารถส่งผลผลิตจากสวนยางเพื่อเป็นเป็นวัตถุดิบให้กับบริษัทที่อยู่ในกลุ่มไทยเท็คซ์ได้ต่อไป

2.3 การจัดหาผลิตภัณฑ์หรือบริการ

บริษัทนำผลผลิตยางพาราที่ได้จากสวนยางพาราที่มีอยู่ในพื้นที่จังหวัดเชียงราย จังหวัดพะเยา
จังหวัดน่าน และ จังหวัดชัยนาท มาจำหน่าย ตั้งแต่ปี พ.ศ.2556 เป็นต้นไป

ประมาณการผลผลิตยางแห้ง (ข้อมูลผลผลิตยางแห้งปี 2557-2560 เป็นข้อมูลการประมาณการ)

ปี (พ.ศ.) ผลผลิตยางแห้ง (ตัน)

2556 121

2557 545

  2558 1,957

  2559 2,533

  2560 3,300

กลุ่มนายหน้า

2.1 วัตถุประสงค์ของบจก.แอโกรเวลท์

บจก.แอโกรเวลท์ ก่อตั้งขึ้นเมื่อวันที่ 14 สิงหาคม 2546
มีวัตถุประสงค์หลักเพื่อดำเนินธุรกิจเป็นนายหน้าซื้อขายสินค้าเกษตรล่วงหน้า (Broker)
ตามพระราชบัญญัติการซื้อขายสินค้าเกษตรล่วงหน้า พ.ศ.2542
อยู่ภายใต้การกำกับดูแลของสำนักงานคณะกรรมการกำกับการซื้อขายสินค้าเกษตรล่วงหน้า(ก.ส.ล.)
และเป็นสมาชิกตลาดสินค้าเกษตรล่วงหน้าแห่งประเทศไทย หมายเลข 2013

บจก.แอโกรเวลท์ มีทุนจดทะเบียน 75,000,000 บาท (ชำระแล้ว 63,750,000 บาท)
เป็นบริษัทย่อยที่บมจ.ไทยรับเบอร์ลาเท็คซ์คอร์ปอร์เรชั่น (ประเทศไทย)
บริษัทผู้ผลิตและส่งออกน้ำยางข้นรายใหญ่ถือหุ้นในสัดส่วนร้อยละ 100
โดยมีปณิธานแน่วแน่ที่จะเป็นส่วนหนึ่งในการเสริมสร้างความแข็งแกร่งให้กับอุตสาหกรรมเกษตรและสร้างทางเลือกใหม่ให้กับนักลงทุน
โดยใช้เครื่องมือทางการเงินที่มีประสิทธิภาพเพื่อช่วยลดต้นทุนที่เกิดจากความผันผวนทางด้านราคาสินค้าเกษตรไม่ว่าจะอยู่ภายใต้ภาวะเศรษฐกิจแบบใด

2.2 ปรัชญาในการดำเนินธุรกิจ

จากปณิธานที่แน่วแน่ในการดำเนินธุรกิจ
บริษัทจึงพร้อมที่จะเป็นผู้ที่จะคอยให้คำแนะนำด้านการลงทุนในสินค้าเกษตรล่วงหน้าอย่างมืออาชีพด้วยเหตุผลนี้บริษัทจึงได้มีการปรับปรุงและพัฒนาความพร้อมในด้านต่าง
ๆ อยู่เสมอ

ด้านข้อมูล :
บริษัทมีความชำนาญและเข้าใจในอุตสาหกรรมเกษตรเป็นอย่างดีเนื่องจากผู้ถือหุ้นเป็นบริษัทที่เป็นผู้ส่งออกยางพารารายใหญ่
ทำให้บริษัทมีแหล่งข้อมูลที่น่าเชื่อถือ
มีความชำนาญในธุรกิจเกษตรซึ่งจะช่วยให้ลูกค้าตัดสินใจลงทุนได้อย่างมีประสิทธิภาพ

ด้านเทคโนโลยีสารสนเทศ : บริษัทได้จัดเตรียมระบบเทคโนโลยีที่ทันสมัย แม่นยำ
ฉับไวต่อสถานการณ์เพื่อตอบสนองความต้องการของลูกค้า

ด้านบุคลากร :
บริษัทคัดเลือกบุคคลที่มีความรู้ความสามารถเข้ามาเป็นทีมพนักงานและพัฒนาทักษะความสามารถให้พร้อมอยู่เสมอควบคู่ไปกับจริยธรรมเพื่อบรรลุเป้าหมายที่สำคัญขององค์กร

ความซื่อสัตย์ ยุติธรรมต่อลูกค้า : บริษัทต้องการสร้างความสัมพันธ์ที่ดีกับลูกค้า
จึงมีความใส่ใจในการให้บริการ เพื่อความพึงพอใจและเกิดประโยชน์สูงสุดต่อลูกค้าของบริษัท

2.3 ภาพรวมของธุรกิจนายหน้าซื้อขายสินค้าเกษตรล่วงหน้า

ข้อมูล ณ วันที่ 31 ธันวาคม 2556
ตลาดสินค้าเกษตรล่วงหน้าแห่งประเทศไทยมีจำนวนสมาชิกและจำนวนสินค้าที่ซื้อขายในตลาดดังต่อไปนี้

(1) สมาชิกประเภทนายหน้าซื้อขายล่วงหน้า (Broker) จำนวน 10 ราย

(2) สมาชิกประเภทผู้ค้าล่วงหน้า (Trader) จำนวน 2 ราย

(3) สินค้าที่ทำการซื้อขายในตลาดมีทั้งหมด 4 ชนิด จำนวน 7 รายการ คือ ยางแผ่นรมควันชั้น 3
(RSS3) ยางแท่ง (STR20) ข้าวขาว 5 เปอร์เซนต์ (BWR5) ข้าวหอมมะลิ 100 เปอร์เซนต์ชั้น2
(BHMR) ข้าวขาว 5 เปอร์เซนต์ FOB (BRF5) มันสำปะหลังเส้น (TC) และสับปะรดกระป๋อง
(CPPL)

ภาวะตลาดในปี 2556 ตลาดสินค้าเกษตรล่วงหน้าแห่งประเทศไทยมีปริมาณการซื้อขายทั้งสิ้น
52,863 สัญญา คิดเป็นมูลค่าการซื้อขาย 23,113.70 ล้านบาท เฉลี่ย 225.91 สัญญาต่อวัน
และมูลค่า 98.77 ล้านบาทต่อวัน

2.4 ลูกค้าของบริษัท

ลูกค้าของบริษัทแบ่งเป็น 2 กลุ่มคือกลุ่มผู้ประกอบการทางด้านสินค้าเกษตร อุตสาหกรรมเกษตร
เกษตรกร ซึ่งจะเข้ามาทำการซื้อขายเพื่อป้องกันความเสี่ยงและเก็งกำไร
และกลุ่มนักลงทุนทั่วไปที่สนใจช่องทางการลงทุนทางเลือกอื่นเพื่อหวังผลตอบแทนสูงสุด
โดยลูกค้าส่วนใหญ่ซื้อขายยางแผ่นรมควันชั้น 3 (RSS 3)
ซึ่งเป็นสินค้าที่มีปริมาณการซื้อขายมากที่สุดในตลาดสินค้าเกษตรล่วงหน้าแห่งประเทศไทย

2.5 การดำเนินงานและส่วนแบ่งตลาดของบริษัท

(1) การดำเนินงาน

ด้านบุคลากร :
บริษัทมีจำนวนพนักงานที่มีความรู้ความสามารถและผ่านการฝึกอบรมตามที่กฎหมายกำหนดสำหรับการปฏิบัติงานในธุรกิจนายหน้าซื้อขายล่วงหน้าจำนวน
11 คน โดยสำเร็จการศึกษาระดับปริญญาเอก 1 คน ระดับปริญญาโท 5 คน และระดับปริญญาตรี 5
คน

ด้านข้อมูล : มีการจัดทำข้อมูลที่จำเป็นต่อการซื้อขายแบบ Real Time
ไว้บริการลูกค้าและนักลงทุนที่สนใจซึ่งครอบคลุมข้อมูลตลาดเงิน ตลาดทุน
ทั้งในประเทศและต่างประเทศ

ด้านการซื้อขาย :
บริษัทให้บริการลูกค้าซื้อขายผ่านเจ้าหน้าที่การตลาดของบริษัทและซื้อขายผ่านระบบ Internet
Trading

ด้านการตลาด :
มีการสัมมนาร่วมกับตลาดสินค้าเกษตรล่วงหน้าแห่งประเทศไทยเพื่อให้ข้อมูลการลงทุนแก่ผู้ที่สนใจและลูกค้าเป้าหมาย
มีการเข้าพบลูกค้าแบบ Direct Marketing เพื่อประชาสัมพันธ์เว็บไซต์และบริษัท
มีการออกบูธการลงทุนในงานมหกรรมการลงทุน นอกจากนี้บริษัทยังเปิดให้ผู้สนใจลงทะเบียนแบบ
Online 24
ชั่วโมงสำหรับรับข้อมูลการลงทุนซึ่งเป็นการสร้างโอกาสในการเพิ่มช่องทองในการหาลูกค้าได้ตลอดเวลาอีกด้วย

ด้านการประชาสัมพันธ์ :
มีการเผยแพร่ข้อมูลผ่านเวปไซต์ของบริษัทซึ่งครอบคลุมทั้งข้อมูลข่าวสารการลงทุนและบทวิเคราะห์ของบริษัท
มีการลงบทวิเคราะห์การลงทุนในหนังสือพิมพ์ธุรกิจ
นอกจากนั้นผู้บริหารและนักวิเคราะห์ของบริษัทมีการให้สัมภาษณ์เพื่อแสดงความคิดเห็นทางด้านการลงทุนผ่านรายการโทรทัศน์ที่เกี่ยวข้องกับการลงทุน

(2) ส่วนแบ่งการตลาด

ปี 2556 บจก.แอโกรเวลท์ มีปริมาณการซื้อขายเป็นลำดับที่ 5
ของตลาดโดยมีส่วนแบ่งการตลาดประมาณ 5.64%

ส่วนแบ่งการตลาดในตลาดสินค้าเกษตรล่วงหน้าแห่งประเทศไทย

[]

กลุ่มอื่นๆ - ที่นอนยางพารา

ที่นอนยางพาราจัดได้ว่าเป็นสินค้าที่มีความนิยมแพร่หลายมากขึ้นในปัจจุบัน
เนื่องจากกระแสความห่วงใยสุขภาพ และรายได้ที่เพิ่มขึ้นของผู้บริโภค
การจำหน่ายสินค้าของบจก.เลเท็กซ์ ซิสเทมส์ เป็นไปทั้งขายในลักษณะที่นอนเต็มชิ้น และ
ที่นอนแผ่นขนาดต่างๆ เพื่อให้ผู้ผลิตที่นอนสำเร็จรูปใช้เป็นวัตถุดิบในการทำที่นอนต่อไป
บริษัทเป็นผู้ผลิตที่นอนยางพารารายใหญ่อันดับ 2 ของประเทศ
ในด้านการขายแบ่งเป็นการจำหน่ายให้ลูกค้าผู้ผลิตที่นอนภายในประเทศ 50%
และส่งออกไปตลาดต่างประเทศ 50% ได้แก่ ประเทศ เกาหลีใต้ อเมริกา รัสเซีย และ จีน
ด้านการเติบโตของปริมาณการขายที่นอนยางพาราของบริษัทมีการขยายตัวปีละ 10%
โดยปริมาณขายในปี 2556 อยู่ที่จำนวน 36,900 ชิ้น ในขณะที่ช่วงครึ่งปีหลัง
บริษัทมีปริมาณขายเพิ่มขึ้นจากช่วงครึ่งปีแรกร้อยละ 10
เนื่องจากบริษัทได้ขยายกำลังการผลิตโดยการเปิดโรงงานเพิ่มขึ้นอีก 1 โรงงานที่ถนนบางนา-ตราด
กม.36

ตลาดการขายที่นอนยางพารามีแนวโน้มเพิ่มขึ้น เนื่องจากการเติบโตของธุรกิจอสังหาริมทรัพย์ เช่น
บ้านเดี่ยว บ้านจัดสรร คอนโดมิเนียม และ การท่องเที่ยวของนักท่องเที่ยวต่างชาติ
ทำให้ความต้องการสินค้าของบริษัทเพิ่มขึ้นอย่างต่อเนื่อง ด้านราคาวัตถุดิบ
ราคาน้ำยางข้นซึ่งเป็นวัตถุดิบที่สำคัญ มีการปรับตัวลงประมาณ 6.32%
เนื่องจากวัตถุดิบเป็นสินค้าโภคภัณฑ์ที่มีราคาอิงตามราคาตลาดโลก นอกจากนี้ในปี 2556
บริษัทได้มีการเริ่มสายการผลิตหมอนยางพารา
ซึ่งเป็นธุรกิจต่อเนื่องที่สามารถสร้างยอดขายและกำไรให้เพิ่มขึ้นได้ ในปี 2557
บริษัทจะมีกำลังการผลิตเต็มที่ของที่นอนยางพาราจำนวน 72,000 ชิ้นต่อปี
และหมอนยางพาราจำนวน 500,000 ใบต่อปี

  -----------------------------------------------------------------------
  3. ปัจจัยความเสี่ยง

  -----------------------------------------------------------------------

3.1 ความเสี่ยงด้านปริมาณและราคาวัตถุดิบยางพารา

  ปริมาณวัตถุดิบ - ยางพาราเป็นสินค้าเกษตรซึ่งได้จากสวนยางพารา
  แต่ปริมาณยางที่จะออกสู่ตลาดนั้น มีปัจจัยหลายอย่างที่จะส่งผลกระทบ เช่น

(1) การให้ผลผลิตของสวนยาง ต้นยางพาราจะมีช่วงที่ให้ผลผลิต และหยุดให้ผลผลิต
    (ช่วงที่ต้นยางผลัดใบ) ซึ่งโดยเฉลี่ย จะอยู่ในช่วงเดือนมีนาคมถึงพฤษภาคม
    แต่อาจจะสั้นหรือยาวกว่านี้ขึ้นอยู่กับสภาพภูมิอากาศของแต่ละภูมิภาค ซึ่งลักษณะเช่นนี้
    มีผลทำให้ผลประกอบการช่วงที่ไม่มีผลผลิตอาจจะด้อยลงจากกำลังการผลิตที่ลดลง

(2) สภาพภูมิอากาศ เช่น หากเกิดความแห้งแล้งมากในพื้นที่สวนยาง ก็จะทำให้ผลผลิตลดลง
    หรือในภูมิภาคที่มีฝนตกชุกก็จะทำให้เก็บผลผลิตได้น้อยลง

ราคายาง - เนื่องจากราคายางพาราเป็นสินค้าโภคภัณฑ์
ดังนั้นราคาจึงมีความผันผวนขึ้นอยู่กับหลายปัจจัยดังนี้

(1) อุปสงค์และอุปทานของยางธรรมชาติ
    เนื่องจากความต้องการใช้ยางธรรมชาติโดยส่วนใหญ่จะใช้ใน

  การผลิตยางล้อรถยนต์และรถอื่นๆ แม้ว่าจะมีการใช้ยางพาราในการผลิตสินค้าอื่นๆ
  อีกมากมายหลายชนิด แต่ยางล้อก็ยังเป็นสินค้าหลัก ดังนั้น
  ความต้องการใช้ล้อรถยนต์จะส่งผลต่อความต้องการใช้ยางอย่างมีนัยสำคัญ
  ส่วนอุปทานของยางพาราจะขึ้นอยู่กับปริมาณพื้นที่ปลูกยางพาราที่สามารถเปิดกรีดได้เป็นหลัก

(2) การแข่งขันกับสินค้าทดแทน สินค้าทดแทนคือยางสังเคราะห์ชนิดต่างๆ
    หากมีการผลิตยางสังเคราะห์มากก็จะเกิดการแข่งขันในการผลิตสินค้าชนิดที่ใช้ยางสังเคราะห์ทดแทนได้

(3) การชี้นำจากราคายางในตลาดสินค้าเกษตรล่วงหน้า
    เนื่องจากยางพารามีการซื้อขายอยู่ในตลาดสินค้าเกษตรล่วงหน้าหลายแห่ง
    คือตลาดสินค้าเกษตรล่วงหน้าในประเทศไทย ญี่ปุ่น และจีน ซึ่งผู้ที่เข้าไปซื้อขายมีหลายกลุ่มเช่น
    ผู้ขายยางที่ต้องการป้องกันความเสี่ยง และนักลงทุนกลุ่มต่าง ๆ
    ซึ่งปริมาณสัญญาล่วงหน้าที่ซื้อขายในแต่ละปี (คิดเป็นปริมาณยางพารา)
    ก็มากกว่าผลผลิตยางพาราหลายเท่า ดังนั้น
    ราคายางในตลาดล่วงหน้าก็จะส่งผลต่อการซื้อขายยางพาราด้วย

3.2 ความเสี่ยงจากอัตราแลกเปลี่ยน

เนื่องจากบริษัทมีการส่งออกยางพาราไปยังลูกค้าต่างประเทศ
จึงต้องรับรายได้เป็นเงินตราต่างประเทศ
แต่ต้นทุนและค่าใช้จ่ายส่วนใหญ่เกิดขึ้นในประเทศดังนั้นรายได้เป็นเงินตราต่างประเทศทั้งหมดจะถูกแปลงเป็นเงินไทย
ซึ่งอัตราแลกเปลี่ยนของเงินสกุลต่างๆ เป็นเงินบาทนั้นมีความผันผวน
จึงอาจส่งผลให้รายได้มากหรือน้อยลงได้ หากไม่มีการปิดความเสี่ยง

3.3 ความเสี่ยงจากนโยบายรัฐบาล

เนื่องจากประเทศไทยเป็นผู้ผลิตยางพารารายใหญ่ที่สุดในโลก
และการส่งออกยางพาราก็เป็นรายได้หลักชนิด หนึ่งของประเทศ
ซึ่งมีเกษตรกรจำนวนมากอยู่ในภาคส่วนนี้ ดังนั้น
รัฐบาลจึงมีแนวโน้มที่อาจจะเข้าแทรกแซงราคายางหากรัฐบาลเห็นว่าเกษตรกรได้รับความลำบากจากรายได้ที่ลดลง
ดังจะเห็นได้จากโครงการของรัฐบาลที่เกิดขึ้นแล้วในอดีตเช่นปี 2555
ซึ่งเป็นสิ่งที่กระทบต่อการประกอบธุรกิจของภาคเอกชน
เนื่องจากต้นทุนจะสูงขึ้นและอาจแข่งขันราคากับ ผู้ส่งออกประเทศอื่นไม่ได้
เนื่องจากราคาตลาดโลกอาจไม่ปรับขึ้นตามราคาแทรกแซงของประเทศใดประเทศหนึ่ง
หากสภาวะการแข่งขันไม่เอื้ออำนวย

3.4 ความเสี่ยงด้านการเงิน

  ณ สิ้นปี 2556 บริษัทย่อย 2 แห่งมีเงินกู้ยืมระยะยาวจำนวนรวม 252
  ล้านบาทจากสถาบันการเงิน เพื่อลงทุน

ในโครงการผลิตยางแท่งและน้ำยางข้น โดยจะต้องชำระคืนเงินต้นทั้งหมดภายในปี 2560
โดยบริษัทย่อยแห่งหนึ่งมีเงินกู้ระยะยาวคงเหลือ 74 ล้านบาท
และมีข้อตกลงกับสถาบันการเงินเจ้าหนี้ว่าจะต้องดำรง D/E ไว้ไม่ให้เกิน 3 เท่า
โดยปัจจุบันบริษัทย่อยแห่งนั้นสามารถรักษาเงื่อนไขการให้กู้กับสถาบันการเงินไว้ได้

3.5 ความเสี่ยงกรณีมีขาดทุนสะสมจำนวนมากจนกระทบความสามารถในการจ่ายเงินปันผล

ในงวดปี 2556 ผลการดำเนินงานเกิดขาดทุนสุทธิจำนวน 155 ล้านบาท
ซึ่งขาดทุนสุทธิต่อเนื่องเป็นปีที่ 2 ของบริษัท และทำให้มีขาดทุนสะสมที่ยังไม่ได้จัดสรร ณ สิ้นปี 2556
เป็นจำนวน 229ล้านบาท ทั้งนี้ การที่มีขาดทุนสะสมจำนวนมากในช่วง 2 ปีที่ผ่านมานั้น
เนื่องจากภาวะราคายางพาราที่ตกต่ำมากในช่วงปี 2555-2556
ทำให้ยอดขายลดลงและสร้างอัตรากำไรขั้นต้นได้ในอัตราต่ำ ซึ่งไม่เพียงพอต่อค่าใช้จ่ายรวม
และเกิดขาดทุนจากการซื้อขายสัญญายางพาราล่วงหน้า ผลจากขาดทุนสะสมจำนวนมากดังกล่าว
ทำให้บริษัทไม่สามารถจ่ายเงินปันผลให้กับผู้ถือหุ้นได้ตามกฎหมายในช่วงปี 2555-2556

+-----------------------------------------------------------------------+
| 4. ทรัพย์สินที่ใช้ในการประกอบธุรกิจ                                           |
|                                                                       |
| 4.1 ทรัพย์สินถาวร                                                        |
|                                                                       |
| บริษัทและบริษัทย่อยประกอบธุรกิจครบวงจรในการผลิต จำหน่าย และส่งออกยางพารา        |
| โดยทรัพย์สินถาวรหลักที่ใช้ในการสร้างผลผลิตคือ ที่ดิน อาคาร โรงงาน และเครื่องจักร      |
| ซึ่งกลุ่มบริษัทมีกรรมสิทธิ์ในทรัพย์สินถาวรเหล่านั้น ดังนี้                               |
|                                                                       |
| (1) ทรัพย์สินที่ใช้ในการผลิตและจำหน่าย                                        |
|                                                                       |
|   --------------------------                                          |
| ----- ------------------- ----------- ------------------------------- |
|   ประ                                                                 |
| เภททรัพย์สิน                    ลักษณะกรรมสิทธิ์        มูลค่าบัญชี     ภาระผูกพัน |
|                                                       (ลบ.)           |
|                                                                       |
|   1. ที่ดินเพื่อใช้ในกิจการ 347 แ                                            |
| ปลง     กลุ่มบริษัทเป็นเจ้าของ    909         ติดจำนองกับสถาบันการเงินเป็นบางส่วน |
|   รวมเนื้อที่ 6,993ไร่                                                     |
|                                                                       |
|   2. อาคารส                                                           |
| ำนักงาน 3 แห่ง           กลุ่มบริษัทเป็นเจ้าของ                อาคารสำนักงาน 2 |
|   ตั้งอยู่ที่กรุงเทพฯ สมุทรป                                                  |
| ราการ                                         แห่งติดจำนองกับสถาบันการเงิน |
|   และเชียงราย                                                          |
|                                                                       |
|   3. โรงงานผลิตน้ำย                                                     |
| างข้น 6 แห่ง       กลุ่มบริษัทเป็นเจ้าของ                ติดจำนองกับสถาบันการเงิน |
|   ตั้งอยู่ที่ ชลบุรี ระยอง สุราษฎร์ธานี                                          |
|   สงขลา และพังงา                                                       |
|                                                                       |
|   3. โรงงานผลิตยาง                                                     |
| แท่ง 1 แห่ง        บริษัทย่อย คือ          618         ติดจำนองกับสถาบันการเงิน |
|   ตั้งอยู่ที่ ชุมพร                      บจก.ไทยรับเบอร์ เอช พี                 |
|                                   เอ็น อาร์ เป็นเจ้าของ                   |
|                                                                       |
|   4. โรงงานผลิตเส้น                                                     |
| ด้ายยางยืด 1 แห่ง   บริษัทย่อย คือ                      ติดจำนองกับสถาบันการเงิน |
|   ตั้งอยู่ที่ ระยอง                     บมจ.เวิลด์เฟล็กซ์                       |
|                                   เป็นเจ้าของ                           |
|                                                                       |
|   5. โรงเรือนที่ใช้ในงา                                                   |
| นสวนยาง 4 แห่ง  บริษัทย่อย คือ                      ไม่ติดจำนองกับสถาบันการเงิน |
|   ตั้งอยู่ที่ เชียงราย น่าน พะเยา         บจก.ไทยรับเบอร์แลนด์                   |
|   และชัยนาท                        แอนด์ แพลนเตชั่น                       |
|                                   เป็นเจ้าของ                           |
|                                                                       |
|   6. เครื่องจักรใช้ผลิตน้ำยางข้น                                             |
|         กลุ่มบริษัทเป็นเจ้าของ                ติดจำนองกับสถาบันการเงินเป็นส่วนใหญ่ |
|   จำนวน 470 เครื่อง                                                     |
|                                                                       |
|   7. เครื่องจักรใช้ผลิตยางแท่ง                                              |
|         บริษัทย่อย คือ                      ติดจำนองกับสถาบันการเงินเป็นบางส่วน |
|   จำนวน 79 เครื่อง                  บจก.ไทยรับเบอร์ เอช พี                 |
|                                   เอ็น อาร์ เป็นเจ้าของ                   |
|                                                                       |
|   8.                                                                  |
|         บริษัทย่อย คือ          326         ติดจำนองกับสถาบันการเงินเป็นส่วนใหญ่ |
|   เครื่องจักรใช้ผลิตเส้นด้ายยางยืดจำนวน   บมจ.เวิลด์เฟล็กซ์                       |
|   21 เครื่อง                        เป็นเจ้าของ                           |
|                                                                       |
|   9. เครื่องจักรใช้ในงา                                                   |
| นสวนยาง จำนวน  บริษัทย่อย คือ                      ไม่ติดจำนองกับสถาบันการเงิน |
|   20 เครื่อง                        บจก.ไทยรับเบอร์แลนด์                   |
|                                   แอนด์ แพลนเตชั่น                       |
|                                   เป็นเจ้าของ                           |
|   --------------------------                                          |
| ----- ------------------- ----------- ------------------------------- |
|                                                                       |
| ทั้งนี้ ณ วันที่ 31 ธันวาคม 2556 กลุ่มบริษัทมีการใช้ทรัพย์สินที่ดิน อาคาร โรงงาน          |
| และเครื่องจักรมูลค่าตามบัญชีรวม 1,853                                        |
| ล้านบาทเป็นหลักประกันการกู้ยืมเงินจากสถาบันการเงิน                              |
|                                                                       |
| หมายเหตุ: มูลค่าบัญชี คือ ราคาประเมินทรัพย์สิน หักด้วยค่าเสื่อมราคาสะสม              |
|                                                                       |
| (2) อสังหาริมทรัพย์เพื่อการลงทุน (บริษัทเป็นเจ้าของ) ประกอบด้วย                   |
|                                                                       |
| - ที่ดิน อาคารสำนักงานให้เช่า จำนวน 1 อาคาร มีเนื้อที่ 36.50 ตารางวา             |
| มีมูลค่าทางบัญชีรวม 12 ล้านบาท ณ วันที่ 31 ธันวาคม 2556                         |
| อาคารสำนักงานนี้ได้ให้บริษัทอื่นที่ไม่เกี่ยวข้องกันแห่งหนึ่งเช่าในอัตราเดือนละ 40,000 บาท   |
| สัญญาเช่ามีระยะเวลา 3 ปี หมดอายุวันที่ 31 มีนาคม 2559                          |
| อสังหาริมทรัพย์แห่งนี้ไม่มีภาระติดจำนองกับสถาบันการเงิน                            |
|                                                                       |
| - ที่ดิน อาคารโรงงาน ให้เช่า มีจำนวนอาคาร 16 หลัง บนเนื้อที่ 75 ไร่ 2 งาน 86.0    |
| ตารางวา มีมูลค่าทางบัญชีรวม 75 ล้านบาทให้บริษัทอื่นที่ไม่เกี่ยวข้องกันแห่งหนึ่งเช่าอยู่       |
| ในอัตราปีละ 1.02 ล้านบาท (สัญญาเช่ามีอายุ 10 ปี เริ่มวันที่ 1 กุมภาพันธ์ 2554         |
| หมดอายุวันที่ 31 มกราคม 2564) อสังหาริมทรัพย์แห่งนี้มีภาระติดจำนองกับสถาบันการเงิน    |
|                                                                       |
| ณ วันที่ 31 ธันวาคม 2556 อสังหาริมทรัพย์เพื่อการลงทุนดังกล่าว มีมูลค่าทางบัญชีรวม 87    |
| ล้านบาท (เป็นราคาประเมินโดยผู้ประเมินอิสระเมื่อวันที่ 2 ธันวาคม 2556               |
| ใช้เป็นราคาขายได้)                                                       |
|                                                                       |
| (3) ทรัพย์สินที่ถือไว้รอการขาย ประกอบด้วย                                     |
|                                                                       |
| - ที่ดิน อาคารโรงงานผลิตน้ำยางข้น (บริษัทย่อย คือ บจก.ไทยรับเบอร์ลาเท็คซ์กรุ๊ป        |
| เป็นเจ้าของ) จำนวน 1 แห่ง ตั้งอยู่ที่บึงกาฬ มีเนื้อที่ 89 ไร่ ณ วันที่ 31 ธันวาคม 2556    |
| มีมูลค่าทางบัญชีรวม 24 ล้านบาท และติดภาระจำนองกับสถาบันการเงิน                  |
| ขณะนี้ยังอยู่ระหว่างการติดต่อหาผู้ซื้อ ซึ่งคาดว่าใช้เวลาดำเนินการขายเกินกว่า 1 ปี         |
| โด                                                                    |
| ยฝ่ายบริหารได้ประเมินแล้วเห็นว่าไม่จำเป็นต้องมีการตั้งค่าเผื่อการด้อยค่าของทรัพย์สินดังกล่าว |
| เนื่องจากมีราคาใกล้เคียงกับมูลค่ายุติธรรมในปัจจุบัน                                |
| และคาดว่าในอนาคตจะขายได้ในราคาที่ไม่ต่ำกว่าราคาตามบัญชีอย่างแน่นอน               |
|                                                                       |
| - ที่ดินใช้ปลูกสวนยาง (บริษัทย่อย คือ บจก.ไทยรับเบอร์แลนด์ แอนด์ แพลนเตชั่น          |
| เป็นเจ้าของ) จำนวน 1 แห่ง ตั้งอยู่ที่เพชรบูรณ์ มีเนื้อที่ 2,512 ไร่ ณ วันที่ 31 ธันวาคม    |
| 2556 มีมูลค่าทางบัญชีรวม 121 ล้านบาท และเมื่อวันที่ 18 กุมภาพันธ์ 2557              |
| ได้โอนขายที่ดินนี้ไปเรียบร้อยแล้วได้กำไรหลังหักค่าใช้จ่ายประมาณ 10 ล้านบาท            |
|                                                                       |
| (4) สินทรัพย์ที่ไม่มีตัวตน                                                    |
|                                                                       |
| สินทรัพย์ท                                                               |
| ี่ไม่มีตัวตนของบริษัทและบริษัทย่อยที่สำคัญในการประกอบธุรกิจเป็นประเภทซอฟท์แวร์คอมพิวเตอร์ |
| ซึ่งมีมูลค่าทางบัญชี ณ วันที่ 31 ธันวาคม 2556 จำนวนเงิน 1 ล้านบาท                  |
|                                                                       |
| 4.2 นโยบายการลงทุนในบริษัทย่อยและบริษัทร่วม                                  |
|                                                                       |
| บริษัทมีนโยบายการลงทุนในธุรกิจผลิตสินค้าเพื่อจำหน่าย เนื่องจากเป็นธุรกิจหลักของกลุ่ม      |
| โดยเป็นกา                                                              |
| รลงทุนในสัดส่วนที่มากพอให้บริษัทเข้าร่วมบริหารจัดการและกำหนดแนวทางของธุรกิจดังกล่าวได้ |
| นอกจากบริษัทย่อยและบริษัทร่วมที่มีอยู่ในปัจจุบันแล้ว                                 |
| บริษัทมีน                                                                |
| โยบายที่จะลงทุนเพิ่มเติมในธุรกิจบริหารสวนยางพาราและผลิตและจำหน่ายวัตถุดิบจากยางพารา |
| ดังเช่น คณะกรรมการของบริษัทมีมติเมื่อวันที่ 26 กรกฎาคม 2556                      |
| อนุมัติการลงทุนจัดตั้งบริษัทในประเทศสาธารณรัฐแห่งสหภาพเมียนมาร์                    |
| เพื่อดำเนินธุรกิจบริหารสวนยางพาราและผลิตและจำหน่ายวัตถุดิบจากยางพารา เป็นจำนวนเงิน |
| 51.20 ล้านบาท ณ วันที่ 31 ธันวาคม 2556                                     |
| บริษัทดังกล่าวอยู่ระหว่างการดำเนินการจดทะเบียนจัดตั้งบริษัท (หมายเหตุข้อ 40.2 หน้า 99  |
| ในรายงานผู้สอบบัญชี) เป็นต้น                                                |
|                                                                       |
| 4.3 รายละเอียดเกี่ยวกับรายการประเมินราคาทรัพย์สิน                             |
|                                                                       |
| (1) กลุ่มบริษัทใช้นโยบายการบันทึกบัญชีทรัพย์สินถาวรหมวดที่ดิน อาคาร โรงงาน           |
| และเครื่องจักรด้วยมูลค่ายุติธรรมมาตั้งแต่ปี 2550 และจะทำการประเมินราคายุติธรรมใหม่ทุก  |
| 5 ปี โดยล่าสุดกลุ่มบริษัทได้ประเมินราคายุติธรรมใหม่ในปี 2554                       |
| (ยกเว้นอสังหาริมทรัพย์เพื่อการลงทุนทำการประเมินใหม่ทุกปี)                         |
| และจะทำการประเมินใหม่อีกครั้งในปี 2558 ดังนั้น ณ วันที่ 31 ธันวาคม 2556            |
| มูลค่าตามบัญชีของที่ดิน อาคาร โรงงาน                                         |
| และเครื่องจักรของกลุ่มบริษัทจึงบันทึกและเปิดเผยในมูลค่ายุติธรรมเรียบร้อยแล้ว            |
|                                                                       |
| (2) บริษัทผู้ประเมินราคาทรัพย์สินให้กลุ่มบริษัทในปี 2554 คือ บจก. เอเจนซี่ ฟอร์         |
| เรียลเอสเตท แอฟแฟร์ส(Agency For Real Estate Affairs)                    |
| ซึ่งเป็นบริษัทประเมินมูลค่าทรัพย์สินในตลาดทุนที่อยู่ในบัญชีรายชื่อที่สำนักงานให้ความเห็นชอบ    |
| หรือผู้เชี่ยวชาญเฉพาะด้านที่สำนักงานให้การยอมรับ                                 |
|                                                                       |
| (3) ชื่อผู้ควบคุมการปฏิบัติงานหรือผู้ประเมินหลักที่ลงลายมือชื่อในรายงานคือ นายจำนงค์      |
| บัวไขย ตำแหน่งรองกรรมการผู้จัดการของบจก. เอเจนซี่ ฟอร์ เรียลเอสเตท แอฟแฟร์ส     |
| ซึ่งต้องอยู่ในบัญชีรายชื่อที่สำนักงานให้ความเห็นชอบ                                 |
|                                                                       |
| (4) วัตถุประสงค์การประเมินราคาทรัพย์สินของกลุ่มบริษัท เพื่อให้ทรัพย์สินถาวรหมวดที่ดิน     |
| อาคาร โรงงาน และเครื่องจักรแสดงมูลค่ายุติธรรมที่แท้จริง                          |
|                                                                       |
| (5) รายงานการประเมินราคาทรัพย์สินจะแสดงไว้ในเดือนธันวาคม 2554                |
| (ยกเว้นอสังหาริมทรัพย์เพื่อการลงทุนทำการประเมินใหม่ทุกปี)                         |
|                                                                       |
| 5. ข้อพิพาททางกฏหมาย                                                    |
+-----------------------------------------------------------------------+

บริษัทและบริษัทย่อยไม่มีคดีหรือข้อพิพาททางกฎหมายที่มีมูลค่าเกินกว่าร้อยละ 5 ของส่วนของผู้ถือหุ้น
ณ วันที่ 31 ธันวาคม 2556

  -----------------------------------------------------------------------
  6. ข้อมูลทั่วไปและข้อมูลสำคัญอื่น

  -----------------------------------------------------------------------

6.1 ข้อมูลทั่วไป

(1) บริษัท

ชื่อ บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

สำนักงานใหญ่ 99/1-3 หมู่ 13 กฤษดานคร 21 ถนนบางนา-ตราด กม.7 ตำบลบางแก้ว
อำเภอบางพลี

  จังหวัดสมุทรปราการ 10540

โทรศัพท์สนญ. (662) 751-7171 (36 คู่สาย), 751-1740 ถึง 75

โทรสารสนญ. (662) 316-3938

โรงงาน 29 หมู่ 2 ถนนบ้านบึง-แกลง กม.56-57 ตำบลหนองใหญ่ อำเภอหนองใหญ่ จังหวัดชลบุรี
20190

โทรศัพท์โรงงาน (038) 168-529-34

โทรสารโรงงาน (038) 168-529-34 ต่อ 105

ประเภทธุรกิจ ผลิตและจำหน่ายน้ำยางข้นและสกิมบล็อก

เลขทะเบียนบริษัท 0107536000137

เว็บไซด์ http://www.thaitex.com

ทุนจดทะเบียน หุ้นสามัญ 749,607,657 หุ้น ทุนจดทะเบียน 749,607,657 บาท

ทุนเรียกชำระ หุ้นสามัญ 681,453,819 หุ้น ทุนเรียกชำระ 681,453,819 บาท

(2) นิติบุคคลที่บริษัทถือหุ้นตั้งแต่ร้อยละ 10 ขึ้นไป

1. บริษัท ไทยรับเบอร์ลาเท็คซ์กรุ๊ป จำกัด

สำนักงาน 99/1-3 หมู่ 13 กฤษดานคร 21 ถนนบางนา-ตราด กม.7 ตำบลบางแก้ว
อำเภอบางพลี

  จังหวัดสมุทรปราการ 10540

โทรศัพท์ (662) 751-7171 (36 คู่สาย), 751-1740 ถึง 75 โทรสาร (662) 316-3938

โรงงาน จำนวน 7 โรงงาน มีที่ตั้งดังนี้

1.  35 หมู่ที่ 4 ตำบลกระโสม อำเภอตะกั่วทุ่ง จังหวัดพังงา 82130

โทรศัพท์ (076) 496-539, (076) 496-324, (081) 840-2835, (081) 840-8352
โทรสาร (076) 496-325

2.  124 หมู่ 11 บ้านคลองปอม ตำบลบ้านพรุ อำเภอหาดใหญ่ จังหวัดสงขลา 90250

  โทรศัพท์ (074) 291-171-5, (081) 738-5645 โทรสาร (074) 471-633

3.  293/2 หมู่ที่ 1 ถนนสุราษฎร์-บ้านนาสาร ตำบลขุนทะเล อำเภอเมืองสุราษฎร์ธานี

  จังหวัดสุราษฎร์ธานี 84100

  โทรศัพท์ (081) 719-4313, (089) 729-2631, (080) 523-6668 โทรสาร (077)
  355-769

4.  44/5 หมู่ที่ 8 ถนนกระเฉด-หาดใหญ่ ตำบลกระเฉด อำเภอเมืองระยอง จังหวัดระยอง
    21100

  โทรศัพท์ (038) 634-105, (038) 634-306-7 โทรสาร (038) 634-308

5.  255 หมู่ที่ 5 ตำบลแม่น้ำคู้ อำเภอปลวกแดง จังหวัดระยอง 21140

  โทรศัพท์ (038) 913-289-92 โทรสาร (038) 913-289-92 ต่อ 103

6.  10/5 หมู่ที่ 3 ตำบลปะตง อำเภอสอยดาว จังหวัดจันทบุรี 22180

  โทรศัพท์ (038) 913-289-92 โทรสาร (038) 913-289-92 ต่อ 103

7.  98 หมู่ที่ 2 ซอยบ้านดอนอุดม ตำบลโนนสมบูรณ์ อำเภอเมืองบึงกาฬ จังหวัดบึงกาฬ 38000

  โทรศัพท์ (081) 708-2335, (081) 974-6993 โทรสาร (086) 458-4988

  หมายเหตุ: ที่ประชุมคณะกรรมการบริษัทฯ ครั้งที่ 11/2556 วันที่ 12 พฤศจิกายน 2556
  มีมติอนุมัติ

  หยุดการดำเนินงานของโรงงานในจังหวัดบึงกาฬ
  เนื่องจากโรงงานมีวัตถุดิบไม่เพียงพอต่อจุดคุ้มทุนการผลิต

ประเภทธุรกิจ ผลิตและจำหน่ายน้ำยางข้น ยางแผ่น และผลิตผลพลอยได้จากน้ำยาง

สัดส่วนการถือหุ้น บริษัทถือหุ้น 99,999,994 หุ้น คิดเป็นร้อยละ 99.99 ของหุ้นสามัญทั้งหมด 100
ล้านหุ้น

ทุนจดทะเบียน 1,000 ล้านบาท

ทุนเรียกชำระ 544 ล้านบาท

  บริษัทย่อยของบริษัท ไทยรับเบอร์ลาเท็คซ์กรุ๊ป จำกัด

  Shanghai Runmao International Trading Co., Ltd หรือ

  บริษัท ไทยรับเบอร์ลาเท็คซ์กรุ๊ป จำกัด (เซี่ยงไฮ้)

สำนักงาน Shanghai Greentown Room 601 Unit 1, Lane 99 Jinhe Road, Pudong,
Shanghai 200127 Chinaโทรศัพท์ (86) 2138762472 โทรสาร (86) 2150454365

ประเภทธุรกิจ ซื้อและจำหน่ายผลิตภัณฑ์จากยางพาราธรรมชาติ

สัดส่วนการถือหุ้น บริษัท ไทยรับเบอร์ลาเท็คซ์กรุ๊ป จำกัด ถือหุ้นร้อยละ 100

เงินลงทุน 1,010,000 ดอลลาร์สหรัฐอเมริกา

  2. บริษัท เวิลด์เฟล็กซ์ จำกัด (มหาชน)

สำนักงาน 30 บางนาคอมเพล็กซ์ ซอยบางนา-ตราด 25 ถนนบางนา-ตราด กม.3 แขวงบางนา
เขตบางนา

  กรุงเทพฯ 10260

โทรศัพท์ (662) 744-0888 โทรสาร (662) 744-0233

โรงงาน 59/1 หมู่ที่ 5 ถนนปลวกแดง ตำบลแม่น้ำคู้ อำเภอปลวกแดง จังหวัดระยอง 21140

โทรศัพท์ (038) 637-558-9 โทรสาร (038) 637-560

ประเภทธุรกิจ ผลิตและจำหน่ายเส้นด้ายยางยืด

สัดส่วนการถือหุ้น บริษัทถือหุ้นจำนวน 75,799,454 หุ้น คิดเป็นร้อยละ 98.44 ของหุ้นสามัญ 77
ล้านหุ้น

ทุนจดทะเบียน 308 ล้านบาท

ทุนเรียกชำระ 308 ล้านบาท

3. บริษัท ไทยรับเบอร์ แลนด์ แอนด์ แพลนเตชั่น จำกัด

สำนักงาน 121/316 หมู่ที่ 3 ตำบลบ้านดู่ อำเภอเมืองเชียงราย จังหวัดเชียงราย 57100

โทรศัพท์ (053) 767-650 โทรสาร (053) 767-650

สวนยางพารา ตั้งอยู่ที่จังหวัดน่าน พะเยา เชียงราย และ ชัยนาท

ประเภทธุรกิจ ปลูกสวนยางพารา

สัดส่วนการถือหุ้น บริษัทถือหุ้นจำนวน 29,999,994 หุ้น คิดเป็นร้อยละ 99.99 ของหุ้นสามัญ 30
ล้านหุ้น

ทุนจดทะเบียน 300 ล้านบาท

ทุนเรียกชำระ 300 ล้านบาท

  บริษัทร่วมของบริษัท ไทยรับเบอร์ แลนด์ แอนด์ แพลนเตชั่น จำกัด

  บริษัท สวนยางวังสมบูรณ์ จำกัด

สำนักงาน 99/1-3 หมู่ 13 กฤษดานคร 21 ถนนบางนา-ตราด กม.7 ตำบลบางแก้ว
อำเภอบางพลี จังหวัด

  สมุทรปราการ 10540

โทรศัพท์ (662) 751-7171 (36 คู่สาย), 751-1740 ถึง 75 โทรสาร (662) 751-7015

ที่ตั้งสวนยางพารา 127 หมู่ 8 ตำบลวังสมบูรณ์ อำเภอวังสมบูรณ์ จังหวัดสระแก้ว 27250

โทรศัพท์ (037) 252-084, (081) 916-5834 โทรสาร (037) 252-084

ประเภทธุรกิจ ปลูกสวนยางพารา

สัดส่วนการถือหุ้น บจก.ไทยรับเบอร์ แลนด์ฯ ถือหุ้นจำนวน 2.678 ล้านหุ้น

  คิดเป็นร้อยละ 48.43ของหุ้นสามัญ 5.53 ล้านหุ้น

ทุนจดทะเบียน 55.30 ล้านบาท

ทุนเรียกชำระ 55.30 ล้านบาท

4. บริษัท แอโกรเวลท์ จำกัด

สำนักงาน 30 บางนาคอมเพล็กซ์ ซอยบางนา-ตราด 25 ถนนบางนา-ตราด กม.3 แขวงบางนา
เขตบางนา

กรุงเทพฯ 10260

โทรศัพท์ (662) 744-0888 โทรสาร (662) 744-0233

ประเภทธุรกิจ นายหน้าซื้อขายสินค้าเกษตรล่วงหน้าในตลาด AFET

สัดส่วนการถือหุ้น บริษัทถือหุ้นจำนวน 7,499,992 หุ้น คิดเป็นร้อยละ 99.99 ของหุ้นสามัญ 7.50
ล้านหุ้น

ทุนจดทะเบียน 75 ล้านบาท

ทุนเรียกชำระ 63.75 ล้านบาท

5. บริษัท ไทยรับเบอร์ เอช พี เอ็น อาร์ จำกัด

สำนักงาน 99/1-3 หมู่ 13 กฤษดานคร 21 ถนนบางนา-ตราด กม.7 ตำบลบางแก้ว
อำเภอบางพลี

จังหวัดสมุทรปราการ 10540

โทรศัพท์ (662) 751-7171 (36 คู่สาย), 751-1740 ถึง 75, 751-7212 โทรสาร (662)
751-7212

โรงงาน 126 หมู่ 8 ถนนเพชรเกษม หลักกม.ที่ 441 ตำบลเขาไชยราช อำเภอประทิว
จังหวัดชุมพร 86210

โทรศัพท์ (077) 651-288 โทรสาร (077) 651-288

ประเภทธุรกิจ ผลิตยางแท่งและยางคอมพาวด์

สัดส่วนการถือหุ้น บริษัทถือหุ้นจำนวน 24,999,997 หุ้น คิดเป็นร้อยละ 99.99 ของหุ้นสามัญ 25
ล้านหุ้น

ทุนจดทะเบียน 250 ล้านบาท

ทุนเรียกชำระ 250 ล้านบาท

6. บริษัท เลเท็กซ์ ซิสเทมส์ จำกัด

สนง.และโรงงาน นิคมอุตสาหกรรมลาดกระบัง เขตส่งเสริมการส่งออก 1 เลขที่ 111
ถนนฉลองกรุง

แขวงลำปลาทิว เขตลาดกระบัง กรุงเทพ 10520

โทรศัพท์ (662) 326-0886-7 โทรสาร (662) 326-0292

ประเภทธุรกิจ: ผลิตและจำหน่ายที่นอนและหมอนยางพารา

สัดส่วนการถือหุ้น บริษัทถือหุ้นจำนวน 3,832,368 หุ้น คิดเป็นร้อยละ 44.93 ของหุ้นสามัญ
8,529,101 หุ้น

ทุนจดทะเบียน 78.81 ล้านบาท

ทุนเรียกชำระ 78.81 ล้านบาท

(3) บุคคลอ้างอิงอื่น

1. นายทะเบียนหลักทรัพย์

ชื่อ บริษัท ศูนย์รับฝากหลักทรัพย์ (ประเทศไทย) จำกัด

สำนักงาน อาคารตลาดหลักทรัพย์แห่งประเทศไทย เลขที่ 62 ถนนรัชดาภิเษก เขตคลองเตย
กรุงเทพฯ 10110

โทรศัพท์ (662) 229-2000 โทรสาร (662) 654-5642

2. ผู้สอบบัญชี

ชื่อสำนักงาน บริษัท เคพีเอ็มจี ภูมิไชย สอบบัญชี จำกัด

สำนักงาน ชั้น 48 เอ็มไพร์ทาวเวอร์ เลขที่ 195 ถนนสาทรใต้ กรุงเทพ 10120

โทรศัพท์ (662) 677-2000 โทรสาร (662) 677-2222

ชื่อผู้สอบบัญชี 1. นายนิรันดร์ ลีลาเมธวัฒน์ ผู้สอบบัญชีรับอนุญาตเลขที่ 2316 และ/หรือ

  2. นางสาวนิตยา เชษฐโชติรส ผู้สอบบัญชีรับอนุญาตเลขที่ 4439 และ/หรือ

  3. นายวีระชัย รัตนจรัสกุล ผู้สอบบัญชีรับอนุญาตเลขที่ 4323